

**ข่าวประชาสัมพันธ์**

**กรุงไทยขับเคลื่อนการเงินสีเขียว กระหน่ำโปรในงาน Money Expo 2023 ชูแนวคิด “เคียงข้างไทย สู่ความยั่งยืน”**

**ธนาคารกรุงไทย** ในฐานะธนาคารพาณิชย์ชั้นนำของประเทศ มุ่งมั่นพัฒนาผลิตภัณฑ์และบริการ เพื่อยกระดับคุณภาพชีวิตของลูกค้าทุกกลุ่ม พร้อมขับเคลื่อนเศรษฐกิจให้เติบโตอย่างยั่งยืน โดยให้ความสำคัญกับสิ่งแวดล้อม สังคมและธรรมาภิบาล (ESG) เตรียมยกทัพบริการทางการเงินเข้าร่วม **มหกรรมการเงินกรุงเทพ ครั้งที่ 23 (Money Expo 2023)** ภายใต้แนวคิด **“Green Finance for Green Living การเงินสีเขียว เพื่อชีวิตสีเขียว”** ณอาคารชาเลนเจอร์ 2–3 อิมแพ็ค เมืองทองธานี ระหว่างวันที่ 11-14 พฤษภาคม 2566

ธนาคารนำเสนอผลิตภัณฑ์และบริการทางการเงินอย่างครบวงจรผ่านแนวคิด **“Growing Together for Sustainability เคียงข้างไทย สู่ความยั่งยืน”**  โดยออกแบบบูธที่สะท้อนถึงพันธกิจหลัก มุ่งยกระดับคุณภาพชีวิตคนไทยให้ดีขึ้นในทุกวัน ลดความเหลื่อมล้ำในการเข้าถึงบริการทางการเงิน และมุ่งสู่ธนาคารเพื่อความยั่งยืน โดยแบ่งพื้นที่เป็น 3 โซน

**โซนที่ 1** **“Krungthai Sustainability”** นำเสนอผลิตภัณฑ์ชุมชนในโครงการ **“กรุงไทยรักชุมชน”** ที่มุ่งเน้นการพัฒนาไปสู่ความยั่งยืน ต่อยอดภูมิปัญญาท้องถิ่น ด้วยการสร้างความเข้มแข็งให้กับชุมชนในทุกมิติ ทั้ง**ความรู้ทางการเงิน** **การพัฒนาสินค้า การตลาด และการบริหารจัดการ** สะท้อนถึงการทำธุรกิจที่ให้ความสำคัญกับ ESG พร้อมนำเป้าหมายการพัฒนาอย่างยั่งยืน (Sustainable Development Goals : SDGs) เข้ามาเป็นส่วนหนึ่งในการดำเนินงาน

**โซนที่ 2**  **“เป๋าตังเปย์”**  การออกร้านของร้านค้าชื่อดังที่คัดสรรมา เพื่อให้ลูกค้าใช้จ่ายซื้อสินค้าในราคาพิเศษผ่านเป๋าตังเปย์ บนแอปพลิเคชันเป๋าตัง สนับสนุนสังคมไร้เงินสด ด้วยการใช้จ่ายผ่านช่องทางดิจิทัล

**โซนที่ 3  “Vayu Land”** กิจกรรมลุ้นของรางวัลมากมาย ที่มอบให้เฉพาะลูกค้าที่มาทำธุรกรรม ในบูธธนาคาร เช่น ตุ๊กตา กระเป๋าน้องวายุ พวงกุญแจน้องมีตังค์

สำหรับผลิตภัณฑ์และบริการทางการเงิน ธนาคารจัดโปรโมชันพิเศษ เพื่อสนับสนุนธุรกิจที่เป็นมิตรกับสิ่งแวดล้อม  รับโลกธุรกิจยุคใหม่ที่มุ่งใช้พลังงานสะอาด และลดปล่อยก๊าซเรือนกระจกสุทธิเป็นศูนย์ (Net Zero Emission) เพื่อการเติบโตที่ยั่งยืน ด้วย **สินเชื่อธุรกิจเพื่อการอนุรักษ์พลังงานและสิ่งแวดล้อม** เพื่อติดตั้ง แผงโซลาร์เซลล์ ดอกเบี้ยเริ่มต้น MRR-1% ต่อปี ผ่อนนาน 10 ปี **สินเชื่อเพื่อสิ่งแวดล้อมร่วมกับกองทุนสิ่งแวดล้อม** เพื่อลงทุนระบบบำบัดของเสีย ดอกเบี้ยคงที่ 3% ต่อปี ตลอดอายุสัญญา ผ่อนนานสูงสุด 7 ปี **สินเชื่อกรุงไทยเพื่อความยั่งยืน (ESG)** เพื่อสนับสนุนภาคธุรกิจใส่ใจสิ่งแวดล้อม วงเงินกู้สูงสุด 2 เท่าของมูลค่าหลักประกัน ผ่อนนานสูงสุด 10 ปี **สินเชื่อ Home For Cash รักษ์โลก** เพื่อติดตั้งหรือซื้ออุปกรณ์ที่ลดมลภาวะหรือประหยัดพลังงานสำหรับที่อยู่อาศัย ดอกเบี้ยคงที่ปีแรก 1.99% ต่อปี ผ่อนนานสูงสุด 30 ปี

ธนาคารยังส่งเสริมการออมเพื่อสร้างความมั่นคงทางการเงินในระยะยาว ด้วยเงินฝาก  **“Krungthai Birthday ระยะเวลา 13 เดือน”** ดอกเบี้ย 1.357% ต่อปี **เงินฝาก** **Krungthai NEXT Savings** เปิดบัญชีง่ายๆ ผ่านแอปพลิเคชัน Krungthai NEXT สะดวก ปลอดภัย ดอกเบี้ยสูง 1.5% ต่อปี พร้อมสนับสนุนการมีที่อยู่อาศัยผ่าน **กรุงไทย NPA Birthday Sale** นำทัพทรัพย์สินพร้อมขายในกรุงเทพฯ ปริมณฑลและภูมิภาค ลดราคาสูงสุด 55% กว่า 3,000 รายการ พร้อม **Krungthai NPA เหมาเหมา** ซื้อทรัพย์ราคาพิเศษ เมื่อเหมาทรัพย์ตั้งแต่ 3 รายการขึ้นไป**สินเชื่อกรุงไทยบ้านให้เงิน** เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นานสูงสุด 30 ปี

นอกจากนี้ ยังมี **“สินเชื่อ SME”** ดอกเบี้ยต่ำสุดแห่งปี เริ่มต้น  4.5% ต่อปี ผ่อนนานสูงสุด 20 ปี กู้สูงสุด 20 ล้านบาท **สินเชื่อกรุงไทย Smart Money** สำหรับผู้มีรายได้ประจำแต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ผ่อนนาน 5 ปี ไม่ต้องมีหลักประกัน **สินเชื่อกรุงไทยธนวัฏเพื่อสมาชิก กบข.** วงเงินสูงสุด 15 เท่าของรายได้ **สินเชื่ออเนกประสงค์ข้าราชการที่เป็นสมาชิก กบข.** วงเงินกู้สูงสุด 5 ล้านบาท ผ่อนสูงสุด 20 ปีพิเศษสมัคร **บัตรเดบิตกรุงไทย** รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)

ด้านการวางแผนเพื่อสุขภาพและการลงทุน ภายในงานมี **คาราวานตรวจสุขภาพกรุงไทย-แอกซ่า ประกันชีวิต** มอบสิทธิพิเศษเมื่อ **ซื้อประกันภัย PA สุขใจชัวร์** ของบมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท **ซื้อผลิตภัณฑ์ประกันวินาศภัย** ของบมจ.ทิพยประกันภัย เบี้ยประกันภัย 2,000 บาทขึ้นไป รับ TIP Shopping Bag **เปิดบัญชี ซื้อ-ขายหลักทรัพย์ของ Krungthai XSpring ผ่านแอปพลิเคชัน Krungthai NEXT** และมียอดซื้อขายหลักทรัพย์ไทย 50,000 บาท ภายใน 30 วัน รับฟรี Tops e-Voucher มูลค่า 200 บาท ลงทุน 200,000 บาทขึ้นไป รับฟรีกระบอกน้ำร้อน-เย็นพกพา **สมัครบัตรเครดิต KTC** รับบัตรกำนัล Starbucks มูลค่า 200 บาท

สำหรับข้อมูลเพิ่มเติม ติดต่อสอบถามได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111 หรือดูรายละเอียดได้ที่ [www.krungthai.com](http://www.krungthai.com/)

**ทีม Marketing Strategy**

**10 พฤษภาคม 2566**